Björk Vilhelmsdóttir var handtekin af ísraelska hernum , ásamt Tinnu Eyberg Örlygsdóttur og tveimur frönskum konum , Nanou og Isabel , í síðasta mánuði þegar hún var við ólífutínslu í Palestínu og sat í haldi í þrjá tíma . Hún segir frá þessari lífsreynslu í viðtali við Mannlíf og tjáir sig einnig um Samherjamálið svokallaða sem er í brennidepli þessa stundina . „ Ég er svolítið upptekin af firringunni á Íslandi og tilgangsleysinu og þegar maður kemur héðan út til Palestínu þá finnst manni maður vera meiri hluti af hinu raunverulega lífi . Fólk er hamingjusamt þótt það hafi ekki nein efnisleg gæði , búi við mjög miklar hömlur í öllu daglegu lífi og geti oft ekki gert það sem það ætlaði sér , “ segir Björk meðal annars . Hún segir fólk í Palestínu búa við stöðuga ógn . Sem dæmi um nánast daglegar upplifanir Palestínumanna af ofbeldi segir Björk frá mjög grófri árás landtökufólks sem átti sér stað nokkrum dögum áður en þær stöllur voru handteknar . Sem dæmi um nánast daglegar upplifanir Palestínumanna af ofbeldi segir Björk frá mjög grófri árás landtökufólks sem átti sér stað nokkrum dögum áður en þær stöllur voru handteknar . „ Þá vorum við líka að tína ólífur með bónda í Burin og vissum að bóndinn við hliðina var einnig með alþjóðlega sjálfboðaliða þann dag , “ segir hún . „ Allt í einu kemur palestínskur maður hlaupandi og skipar okkur að forða okkur því það sé farið að brenna . Við tókum saman græjurnar og fórum að feta okkur niður hlíðina . Reykurinn var kominn mjög nálægt okkur og ég varð svolítið hrædd því ólífutrén brenna mjög hratt . Við komumst niður á veg og þá fór að koma til okkar blóðugt fólk sem hafði orðið fyrir grjótkasti og barsmíðum af hendi landtökufólksins . Það voru ekki bara Palestínumenn , heldur bæði ísraelskir friðarsinnar og útlendingar , fólk sem hafði verið grýtt og barið með felgulyklum og öðrum bareflum . „ Mér varð einmitt hugsað til hennar þegar ég horfði á Kveiksþáttinn um Samherja , fékk velgju yfir allri spillingunni og skammaðist mín svo innilega fyrir samlanda mína . “ Svo kom til okkar ung kona með bænabönd í vestinu sem sýndi að hún var trúaður gyðingur . Ég varð mjög hissa að sjá hana , skildi ekki hvað hún var að gera þarna . Ég sá samt að hún var ekki í árásarliðinu og spurði hana hvað væri að gerast . Hún sagði mér að tuttugu til þrjátíu landtökumenn hefðu verið að kveikja í ólífutrjánum og ráðast á bændur og friðarsinna . Þegar ég hlustaði á hana klökknaði ég og átti erfitt með að fara ekki að háskæla , ég vorkenndi henni svo ofboðslega að þurfa að horfa upp á annað strangtrúað fólk , hennar fólk , ráðast að öðru fólki og bera enga virðingu fyrir lífi þess og lífsviðurværi . Mér varð einmitt hugsað til hennar þegar ég horfði á Kveiksþáttinn um Samherja , fékk velgju yfir allri spillingunni og skammaðist mín svo innilega fyrir samlanda mína . Þannig hlýtur ísraelsku friðarsinnunum að líða þegar þeir upplifa sitt fólk hegða sér svona . “ Þrátt fyrir þessa reynslu segir Björk að ekki komi til mála að hætta að fara til Palestínu á haustin og hjálpa bændunum við ólífutínsluna . „ Ég vil fara aftur og aftur til Palestínu því það gefur mér svo mikið , “ segir hún .